**Кој треба да аплицира за TUE? На кого и кога треба да се аплицира за TUE?**

Спортистите кои подлежат на допинг контрола мора да имаат одобрен TUE за да користат забранети супстанции или методи. Спортистот треба да провери со НАДО МКД дали има можност ретроактивно да аплицира за TUE.

Пред сè, спортистот треба да провери дали лекот што треба да го користи е забранет според **списокот на забранети супстанци**.

Следниве спортисти ќе се сметаат за спортисти на национално ниво за целите на аплицирање за TUE:

(а) **спортисти со следниов ранг**: сите спортисти кои настапуваат на национални првенства во сите возрасни категории и во сите спортови согласно правилата и пропозициите на соодветната национална спортска федерација, чии постигнати резултати се валоризираат согласно Правилникот за категоризација на спортистите од Република Северна Македонија, кој го пропишува органот на државната управа надлежен за работите од областа на спортот,

(б) **Спортисти со следнава лиценца**: спортисти кои имаат валидна лиценца издадена од соодветната национална спортска федерација која врши дејност спорт и ги исполнува услови за работа, утврдени од органот на државната управа надлежен за работите од областа на спортот,

(в) **Спортисти кои се натпреваруваат на некој од следните национални спортски настани**: сите спортисти кои настапуваат на национални првенства во сите возрасни категории, организирани од соодветната национална спортска федерација на република Северна Македонија согласно законот, а според правилата и пропозициите на меѓународните спортски федерации.